संत सद्गुरु महर्षि मेँहीँ परमहंस जी का अपने सद्शिष्य में पूर्ण विश्वास था। इसके प्रमाणस्वरूप अहमदाबाद (गुजरात) में होने वाले अखिल भारतीय साधु सम्मेलन में महर्षि मेँहीँ परमहंस जी ने इन्हें, पूज्य श्रीधर बाबा के संग, अपना प्रतिनिधि बनाकर भेजा। वहाँ इनके द्वारा दिए गए प्रवचनों की वहाँ पधारे साधु-महात्माओं, विद्वद्जनों ने भूरि-भूरि प्रशंसा की।
महर्षि मेँहीँ ने इन्हें 1960 ईस्वी से प्रवचन करने की अनुमति प्रदान कर दी थी। इनके प्रवचन महर्षि मेँहीँ आश्रम कुप्पाघाट भागलपुर से प्रकाशित होने वाली मासिक आध्यात्मिक पत्रिका "शांति संदेश" में प्रकाशित होने लगे।<br>

महर्षि मेँहीँ परमहंस ने इन्हें 1970 से मुमुक्षुओं को दीक्षित करने की अनुमति प्रदान की।<br>

महर्षि संतसेवी ने आजीवन मानवता को सद्भावना, सच्चरित्रता, सत्यनिष्ठा, सामंजस्य, गुरु-समर्पण, स्वावलंबी व सदाचारी जीवन-यापन, नियमित सत्संग तथा अंतस्साधना का स्वयं अपनी कथनी एवं करनी के परस्पर सामंजस्य से पाठ पढ़ाया। इनकी शिक्षा थी कि संसार के समस्त धर्मों का मूल संदेश एक ही है। ये सभी धर्म, जाति, संप्रदाय के लोगों का समान रूप से आदर करते थे। अस्तु, सभी धर्म-संप्रदाय, जाति, वर्ग, वर्ण के लोग इनके पास सदुपदेश एवं मार्गदर्शन की अपेक्षा से पहुँचते और कृतकृत्य होकर लौटते। सिक्ख, बौद्ध, जैन, इस्लाम इत्यादि धर्मों के कतिपय धर्मगुरुओं ने भी इनसे दीक्षा ग्रहण की। इनका जीवन किसी भी सच्चे मनुष्य के लिए एक आदर्श प्रकाश-स्तंभ सदृश था।<br>

इन्होंने बतलाया कि हमारी मुक्ति का मार्ग हमारे अंदर है तथा समस्त धर्मावलंबियों के लिए वह मार्ग एक ही है, चाहे उनका पेशा, रोजगार, लिंग कुछ भी क्यों ना हो!

गणमान्य विभूतियों से भेंट
यात्रायें
गुरु के इनके बारे में उद्गार
सद्गुरु का प्रतिनिधित्व